ЈАВНО ПРЕДУЗЕЋЕ „ЕЛЕКТРОПРИВРЕДА СРБИЈЕ“ БЕОГРАД

ЕЛЕКТРОПРИВРЕДА СРБИЈЕ ЈП БЕОГРАД-ОГРАНАК ТЕНТ

Улица: Богољуба Урошевића- Црног број 44.

Место:Обреновац

Број: 5364-E.03.02.-342286/11-2017 од 03.11.2017.

На основу члана 54. и 63. Закона о јавним набавкама („Службeни глaсник РС", бр. 124/12, 14/15 и 68/15), Комисија за јавну набавку број ЈН/3000/0649/2017(1058/2017), за набавку услуге: Испитивање громобранске инсталације и контрола изједначења потенцијала на објектима угроженим експлозивном атмосфером(ТЕНТ Б), на захтев заинтересованог лица, даје

**ДОДАТНЕ ИНФОРМАЦИЈЕ ИЛИ ПОЈАШЊЕЊА**

У ВЕЗИ СА ПРИПРЕМАЊЕМ ПОНУДЕ

**Бр. 3.**

Пет и више дана пре истека рока предвиђеног за подношење понуда, заинтересовано лице је у писаном облику од наручиоца тражило додатне информације односно појашњења, а Наручилац објављује на Порталу јавних набавки и интернет страници Наручиоца,следеће информације, односно појашњења:

**ПИТАЊЕ 1**:

Предмет ЈН је услуга техничких испитивања. Компетентност за послове испитивања утврђује искључиво, у складу са законом, Акредитационо тело Србије(АТС). Лиценца за обављање послова прегледа и испитивања опреме за рад издата од стране Министарства не гарантује Наручиоцу да је понуђач компетентан за испитивање система громобранске заштите. Утолико пре, што се једино у поступку акредитације пред АТС-ом (не и пред Министарством) утврђује испуњеност тих услова за испитивање и усклађеност метода са европским стандардима. Институт за стандардизацију усвојио је српске стандарде серије 62305 у поступку хармонизације домаћих и европских стандарда управо зато да би се испитивање система громобранске заштите спроводила на исти начин и према истим захтевима као у Европи.

Због наведеног, сматрамо да је наручилац вероватно грешком пропустио да тражи као додатни услов да понуђач поседује лабораторију за испитивање акредитовану од стране Акредитационог тела Србије према стандарду SRPS ISO/IEC 17025 са обимом акредитације који обухвата испитивање система громобранске заштите? Молимо вас за корекцију додатних услова у изложеном смислу, а све у смислу одредбе члана 9. Закона о јавним набавкама који утврђује обавезу наручиоца да у поступку јавне набавке прибави добра, услуге или радове одговарајућег квалитета ,имајући у виду сврху,намену и вредност јавне набавке.

**ПИТАЊЕ 2**:

У делу 4.1. Конкурсне документације-Обавезни услови, тачка 4. Утврђено је да понуђач треба да има важећу дозволу-лиценцу за обављање послова прегледа и испитивања опреме за рад издату од стране Министарства енергетике, рударства и заштите животне средине, а као доказ се захтева достављање важеће лиценце за обављање послова прегледа и испитивања опреме за рад издату од стране Министарства рада и социјалне политике . Министарство енергетике, рударства и заштите животне средине не издаје тражену лиценцу, па верујемо да је у питању грешка?

**ОДГОВОР 1:**

Наручилац ће кроз измене/ допуне Конкурсне документације дефинисати додатни услов техничког капацитета у делу 4.2. Додатни услови за учешће у поступку јавне набавке из члана 76. Закона.

**ОДГОВОР 2:**

Наручилац ће кроз измене/допуне Конкурсне документације у делу 4.1. Обавезни услови за учешће у поступку јавне набавке из члана 75. Закона изменити услове тако што ће дозволу-лиценцу за обављање послова прегледа и испитивања опреме за рад коју је тражио у објављеној конкурсној документацији избрисати као обавезан услов из разлога што је непотребна за извршење предметних услуга.

У складу са наведеним појашњењима Комисија ће израдити измене и допуне конкурсне документације, продужити рок за давање понуда и исте објавити на Порталу јавних набавки и интернет страници Наручиоца